Source: https://sportgalati.com/2019/01/hocheistii-de-la-csm-galati-au-programate-sase-meciuri-in-luna-ianuarie.html
Timestamp: 2019-03-21 09:42:57+00:00

Document:
Hocheiștii de la CSM Galați au programate șase meciuri în luna ianuarie | Sport Galati
Acasă Hochei Hocheiștii de la CSM Galați au programate șase meciuri în luna ianuarie
Hocheiștii de la CSM Galați au programate șase meciuri în luna ianuarie
Hocheiștii de la CSM Galați vor reveni la jocurile din Campionatul Național de Seniori la finalul săptămânii, sâmbătă, 12 ianuarie. De la ora 18.30, formația gălățeană va primi replica, pe teren propriu, celor de la Steaua București.
Meciul de sâmbătă va fi primul din seria celor șase programate în luna ianuarie pentru formația gălățeană. După jocul de sâmbătă gălățenii au programate, în premieră pentru acest sezon, două meciuri pe terenul celor de la SC Miercurea Ciuc – liderul la zi din Campionatul Național de Seniori, miercuri și joi, 16 și 17 ianuarie.
După jocurile din Harghita formația gălățeană va reveni la Galați unde are programate, pentru ultima oară în acest sezon, două meciuri cu cei de la Sportul Studențesc, la 19 și 20 ianuarie.
Seria de șase jocuri din luna ianuarie va fi încheiată de gruparea gălățeană sâmbătă, 26 ianuarie, cu un meci în Harghita, dar la Cârța, cu cei de la CSHC Marton Aron Sândominic.
Înaintea celor șase jocuri din luna ianuarie CSM Galați este pe locul patru în clasamentul la zi din Campionatul Național de Seniori cu 37 de puncte din 13 jocuri, un punct mai puțin, dar și nouă meciuri mai puțin disputate, față de echipa de pe locul trei ACSH Gheorgheni.
Articolul precedentMarko Perovic, după victoria cu CSM Focșani: A fost un meci important pentru calificarea în faza următoare
Următorul articolDeplasare pe terenul ultimei clasate pentru CSM Phoenix CSU

References: CSM 
 CSM 
 CSM 
 CSM 
 CSM 
 CSM 
 CSM